**Suomen jääkiekkomaajoukkue** edusti Suomea Sotšissa, Venäjällä järjestettävissä talviolympialaisissa helmikuussa 2014, osana Suomen olympiajoukkuetta. Joukkueen kokoonpano nimettiin tammikuussa 2014.

Valmennusjohto
--------------

Suomen päävalmentajana olympialaisissa toimi Erkka Westerlund, joka valittiin marraskuussa 2012 Jukka Jalosen korvaajaksi. Suomen jääkiekkoliitto valitsi Westerlundin tehtävään koska hän oli kokenut, menestynyt ja hänellä oli hyvät suhteet useisiin suomalaisiin huippupelaajiin, olihan Westerlund toiminut Leijonien päävalmentajana myös vuosina 2005–2007, saavuttaen kolme arvokisamitalia. Hänen valmennuspestinsä kesti kauden 2013–2014. Westerlund valitsi valmennustiimiinsä olympiakisoihin ja tuleviin MM-kisoihin Lauri Marjamäen ja Hannu Virran. Valmennusjohtoon kuuluvat myös GM Jari Kurri, apulais-GM Jarmo Kekäläinen, joukkueenjohtaja Timo Jutila ja videovalmentaja Janne Mälkiä. Lisäksi NHL-pelaajia tarkkailevat Pohjois-Amerikassa Jere Lehtinen ja Teppo Numminen.

Olympiaehdokkaat
----------------

### Ensimmäinen lista

25. kesäkuuta 2013 Westerlund julkaisi valitsemansa alustavan olympiajoukkueen, eli ehdokaslistan pelaajista, jotka edustavat Suomea olympialaisissa. Jalosen aikana maajoukkueuransa lopettaneet Olli Jokinen ja Teemu Selänne olivat pyörtäneet päätöksensä ja liittyivät takaisin mukaan maajoukkueseen. Kun Westerlund julkisti ehdokaslistan, kohua herätti kokeneen NHL-maalivahti Miikka Kiprusoffin puuttuminen joukkueesta. Westerlund ilmoitti että Kiprusoff oli kieltäytynyt kutsusta, kertoen että on todennäköisesti lopettamassa uransa, eikä aio tavoitella paikkaa Suomen olympiajoukkueesta. Kiprusoff vahvisti asian hieman myöhemmin. Westerlundin lista sisälsi yhteensä 54 pelaajaa, ja lähes kaikki pelaajat, jotka tulevat edustamaan Suomea kisoissa, ovat jo tällä ensimmäisellä listalla. Westerlund kuitenkin sanoi: 

> »Listalla on tällä hetkellä yli 50 nimeä ja myös sen ulkopuolelta voi vielä nousta mukaan kisoihin. Syksyn esitykset ratkaisevat lopullisen joukkueen» 
> 
> 

.

Pelaajan nimen perässä mainitaan pelaajan ikä kaudella 2013–2014, seura jota pelaaja edusti olympiakaudella 2013–2014, lippu symboloimassa maata, josta seura on kotoisin, sekä liiga, jossa pelaajan edustama seura pelasi.

### Maalivahdit

* Niklas Bäckström, 35 vuotta, Minnesota Wild Yhdysvallat (NHL)
* Kari Lehtonen, 29 vuotta, Dallas Stars Yhdysvallat (NHL)
* Antti Niemi, 29 vuotta, San Jose Sharks Yhdysvallat (NHL)
* Antti Raanta, 24 vuotta, Chicago Blackhawks Yhdysvallat (NHL)
* Tuukka Rask, 26 vuotta, Boston Bruins Yhdysvallat (NHL)
* Pekka Rinne, 30 vuotta, Nashville Predators Yhdysvallat (NHL)
* Karri Rämö, 26 vuotta, Calgary Flames Kanada (NHL)
* Petri Vehanen, 35 vuotta, Lev Praha Tšekki (KHL)

### Puolustajat

* Juuso Hietanen, 28 vuotta, Torpedo Nižni Novgorod Venäjä (KHL)
* Topi Jaakola, 29 vuotta, Lev Praha Tšekki (KHL)
* Joonas Järvinen, 24 vuotta, Milwaukee Admirals Yhdysvallat (AHL)
* Jere Karalahti, 38 vuotta, Helsingin Jokerit Suomi (SM-liiga)
* Lasse Kukkonen, 31 vuotta, Oulun Kärpät Suomi (SM-liiga)
* Teemu Laakso, 25 vuotta, Severstal Tšerepovets Venäjä (KHL)
* Sami Lepistö, 28 vuotta, Avtomobilist Jekaterinburg Venäjä (KHL)
* Toni Lydman, 35 vuotta, ei seuraa
* Tuukka Mäntylä, 32 vuotta, Metallurg Magnitogorsk Venäjä (KHL)
* Janne Niskala, 31 vuotta, Atlant Mytištši Venäjä (KHL)
* Petteri Nummelin, 40 vuotta, Rauman Lukko Suomi (SM-liiga)
* Joni Pitkänen, 29 vuotta, Carolina Hurricanes Yhdysvallat (NHL)
* Sami Salo, 38 vuotta, Tampa Bay Lightning Yhdysvallat (NHL)
* Kimmo Timonen, 38 vuotta, Philadelphia Flyers Yhdysvallat (NHL)
* Sami Vatanen, 22 vuotta, Anaheim Ducks Yhdysvallat (NHL)
* Ossi Väänänen, 32 vuotta, Helsingin Jokerit Suomi (SM-liiga)

### Hyökkääjät

* Juhamatti Aaltonen, 28 vuotta, Oulun Kärpät Suomi (SM-liiga)
* Aleksander Barkov, 18 vuotta, Florida Panthers Yhdysvallat (NHL)
* Sean Bergenheim, 29 vuotta, Florida Panthers Yhdysvallat (NHL)
* Valtteri Filppula, 29 vuotta, Tampa Bay Lightning Yhdysvallat (NHL)
* Mikael Granlund, 21 vuotta, Minnesota Wild Yhdysvallat (NHL)
* Niklas Hagman, 33 vuotta, Porin Ässät Suomi (SM-liiga)
* Teemu Hartikainen, 23 vuotta, Salavat Julajev Ufa Venäjä (KHL)
* Juha-Pekka Hytönen, 32 vuotta, HC Lausanne Sveitsi (National League A)
* Jarkko Immonen, 31 vuotta, Torpedo Nižni Novgorod Venäjä (KHL)
* Jesse Joensuu, 25 vuotta, Edmonton Oilers Kanada (NHL)
* Jussi Jokinen, 30 vuotta, Pittsburgh Penguins Yhdysvallat (NHL)
* Olli Jokinen, 34 vuotta, Winnipeg Jets Kanada (NHL)
* Niko Kapanen, 35 vuotta, Lev Praha Tšekki (KHL)
* Mikko Koivu, 30 vuotta, Minnesota Wild Yhdysvallat (NHL)
* Saku Koivu, 38 vuotta, Anaheim Ducks Yhdysvallat (NHL)
* Leo Komarov, 26 vuotta, OHK Dinamo Moskova Venäjä (KHL)
* Petri Kontiola, 28 vuotta, Traktor Tšeljabinsk Venäjä (KHL)
* Lauri Korpikoski, 26 vuotta, Phoenix Coyotes Yhdysvallat (NHL)
* Jarno Koskiranta, 26 vuotta, Sibir Novosibirsk Venäjä (KHL)
* Jori Lehterä, 25 vuotta, Sibir Novosibirsk Venäjä (KHL)
* Ville Leino, 29 vuotta, Buffalo Sabres Yhdysvallat (NHL)
* Antti Miettinen, 32 vuotta, Fribourg-Gottéron Sveitsi (National League A)
* Janne Pesonen, 31 vuotta, Ak Bars Kazan Venäjä (KHL)
* Lennart Petrell, 29 vuotta, HC Servette Genève Sveitsi (National League A)
* Antti Pihlström, 28 vuotta, Salavat Julajev Ufa Venäjä (KHL)
* Jarkko Ruutu, 37 vuotta, Helsingin Jokerit Suomi (SM-liiga)
* Tuomo Ruutu, 30 vuotta, Carolina Hurricanes Yhdysvallat (NHL)
* Sakari Salminen, 25 vuotta, Torpedo Nižni Novgorod Venäjä (KHL)
* Veli-Matti Savinainen, 27 vuotta, Jugra Hanty-Mansijsk Venäjä (KHL)
* Teemu Selänne, 42 vuotta, Anaheim Ducks Yhdysvallat (NHL)

### IIHF:lle toimitettu lista

Lokakuussa 2013, Erkka Westerlund valitsi apuvalmentajiensa avustuksella "lokakuun listan", joka ilmoitettiin kansainväliselle jääkiekkoliitolle IIHF:lle. Listaa ei paljastettu julkisuuteen, mutta kun lista on julkistettu IIHF:lle lokakuun aikana, sen ulkopuolelta ei saa enää valita pelaajia Olympialaisiin, vaan joukkue nimetään listalla olevista pelaajista. Vaikka Westerlund ei julkistanut listaa, hän kertoi sen olevan laaja ja sisältävän yli sata nimeä, joten kesäkuussa julkistettua listaa oli näin ollen täydennetty huomattavasti.

Kapteenin valinta
-----------------

22. marraskuuta ilmoitettiin, että Erkka Westerlund oli rajannut vaihtoehdot Suomen olympiajoukkueen kapteeniksi kahteen. NHL:ssä pelaavat veljekset, keskushyökkääjät, Minnesota Wildin Mikko Koivu ja Anaheim Ducksin Saku Koivu olivat Westerlundin kandidaatit. Westerlund tiedotti, että lopullinen valinta kapteenista tehdään sen jälkeen, kun hän on ensin keskustellut kokeneiden leijonapelaajien kanssa, joista hän mainitsi esimerkkinä molempien kanssa urallaan pelanneen Teemu Selänteen. Mikko Koivu kommentoi tietoa sanoen, että hänen veljensä Saku olisi kapteeniuden ansainnut. Lopulta Leijonien kapteeniksi valittiin Teemu Selänne, kun molemmat Koivut loukkaantuivat ennen olympialaisia.

Joukkueen valinta
-----------------

### Alkuperäiset valinnat

Päävalmentaja Erkka Westerlund pohti olympiavalintoja kauan, valmennuspestinsä alkuajoista lähtien ja useimmat joukkueen paikoista lyötiin lukkoon jo useita viikkoja ennen joukkueen julkistamista. Esimerkiksi Lauri Korpikoski ja Jussi Jokinen kertoivat että he olivat saaneet olympiapaikan varmistaneen puhelun Westerlundilta jopa viisi viikkoa ennen julkistusta. Päänvaivaa Westerlundille aiheutti kokeneen Leijona-hyökkääjän Saku Koivun loukkaantuminen. Päätöstä Koivun fyysisestä kunnosta lykättiin viime hetkiin, ja hänet valittiin jo kisajoukkueeseen. Vähän ennen joukkueen julkistamista Koivu kuitenkin lähetti Westerlundille viestin, jossa päätti kieltäytyä olympialaisista. Koivu sanoi viestissään: 

> »Valmennuksen kanssa asiasta on keskusteltu viimeisten viikkojen aikana muutamaan otteeseen. Aivotärähdyksestä johtuva viiden viikon tauko peleistä, ja lähes mitätön harjoittelu näiden viikkojen aikana on johtanut siihen, että fyysinen kuntoni ei ole sillä tasolla, jolla itse sen haluaisin olevan, jotta lähtisin edustamaan Suomea olympialaisiin maailman huippupelaajia vastaan. Unelma ja realismi ovat kohdaltani ristiriidassa omasta mielestäni. Soisin, että tilallani pelaisi paremmin valmistautunut pelaaja. Terveisin Saku Koivu.» 
> 
> 

Joukkue julkistettiin 7. tammikuuta 2014 Suomen jääkiekkomaajoukkueen lehdistötilaisuudessa ja päähuomion vei Koivun kieltäytyminen. Westerlund luki Koivun viestin kokonaisuudessaan, ja herkistyi sitä lukiessaan, lisäksi Westerlund kertoi lehdistötilaisuudessa että joukkueen valinnassa hän painotti tutkapareja ja toimivia ketjukoostumuksia.

Seuraavina päivinä spekulaatio Saku Koivun kieltäytymisen syistä yltyi, ja syiksi epäiltiin muun muassa pikkuveli Mikko Koivun valintaa kapteeniksi, pientä roolia joukkueessa ja että Koivu halusi keskittyä seurapeleihin Anaheim Ducksissa, NHL:ssä. Koivu kimpaantui väitteistä ja vakuutti että kyse oli hänen fyysistä kunnostaan, jonka ei nähnyt olevan tarpeeksi hyvä. Kohua aiheutti myös hyvää kautta NHL:ssä pelaavan Sean Bergenheimin jättäminen pois joukkueesta. Yllätysvalintoina joukkueeseen pidettiin KHL-pelaajia Jori Lehterää ja Antti Pihlströmiä.

### Loukkaantumiset

Turnauksen alla, kun joukkue oli jo selvillä, joutuivat tähtihyökkääjät Mikko Koivu ja Valtteri Filppula jättämään turnauksen väliin loukkaantumisten vuoksi. Takaiskut olivat Leijonille valtavat, sillä molemmille oli kaavailtu suurta roolia joukkueessa. Kolmas pettymys tuli kun toiseksi korvaajaksi valittu Sean Bergenheimkin kieltäytyi kutsusta loukkaantumisiin vedoten. Lopulta korvaajiksi valittiin KHL:stä Sakari Salminen ja Jarkko Immonen.

Joukkue
-------

6. marraskuuta 2013 julkaistiin Suomen peliasut.
### Maalivahdit

* #31 Antti Niemi, 30 vuotta, San Jose Sharks Yhdysvallat (NHL)
* #32 Kari Lehtonen, 30 vuotta, Dallas Stars Yhdysvallat (NHL)
* #40 Tuukka Rask, 26 vuotta, Boston Bruins Yhdysvallat (NHL)

### Puolustajat

* #3 Olli Määttä, 19 vuotta, Pittsburgh Penguins Yhdysvallat (NHL)
* #4 Ossi Väänänen, 33 vuotta, Helsingin Jokerit Suomi
* #5 Lasse Kukkonen, 32 vuotta, Oulun Kärpät Suomi
* #6 Sami Salo, 39 vuotta, Tampa Bay Lightning Yhdysvallat (NHL)
* #18 Sami Lepistö, 29 vuotta, Avtomobilist Jekaterinburg Venäjä
* #38 Juuso Hietanen, 28 vuotta, Torpedo Nižni Novgorod Venäjä
* #44 Kimmo Timonen **A**, 38 vuotta, Philadelphia Flyers Yhdysvallat (NHL)
* #45 Sami Vatanen, 22 vuotta, Anaheim Ducks Yhdysvallat (NHL)

### Hyökkääjät

* #8 Teemu Selänne **C**, 43 vuotta, Anaheim Ducks Yhdysvallat (NHL)
* #12 Olli Jokinen, 33 vuotta, Winnipeg Jets Kanada (NHL)
* #15 Tuomo Ruutu, 30 vuotta, Carolina Hurricanes Yhdysvallat (NHL)
* #16 Aleksander Barkov, 18 vuotta, Florida Panthers Yhdysvallat (NHL)
* #21 Jori Lehterä, 26 vuotta, Sibir Novosibirsk Venäjä
* #23 Sakari Salminen, 25 vuotta, Torpedo Nižni Novgorod Venäjä
* #26 Jarkko Immonen, 31 vuotta, Torpedo Nižni Novgorod Venäjä
* #27 Petri Kontiola, 29 vuotta, Traktor Tšeljabinsk Venäjä
* #28 Lauri Korpikoski, 27 vuotta, Phoenix Coyotes Yhdysvallat (NHL)
* #36 Jussi Jokinen, 30 vuotta, Pittsburgh Penguins Yhdysvallat (NHL)
* #41 Antti Pihlström, 29 vuotta, Salavat Julajev Ufa Venäjä
* #50 Juhamatti Aaltonen, 28 vuotta, Oulun Kärpät Suomi
* #64 Mikael Granlund, 21 vuotta, Minnesota Wild Yhdysvallat (NHL)
* #71 Leo Komarov **A**, 27 vuotta, OHK Dinamo Moskova Venäjä

Minnesota Wildin hyökkääjä Mikko Koivu ja Tampa Bay Lightningin hyökkääjä Valtteri Filppula valittiin alun perin kisajoukkueeseen, mutta he joutuivat vetäytymään turnauksesta loukkaantumisten vuoksi. Korvaajiksi valittiin Jarkko Immonen ja Sakari Salminen. Koivu oli alun perin Leijonien kapteeni, mutta hänen loukkaannuttua ja jäätyä sivuun, Teemu Selänne nimettiin kapteeniksi.

Ketjut
------

* Alla Leijonien ketjut turnauksen avausottelussa, Itävaltaa vastaan.

### Hyökkääjät

|  |  |  |
| --- | --- | --- |
| **Mikael Granlund** | **Aleksander Barkov** | **Teemu Selänne** |
| **Lauri Korpikoski** | **Olli Jokinen** | **Tuomo Ruutu** |
| **Jussi Jokinen** | **Petri Kontiola** | **Juhamatti Aaltonen** |
| **Leo Komarov** | **Jarkko Immonen** | **Jori Lehterä** |

* Ylimääräisinä hyökkääjinä kokoonpanon ulkopuolella Sakari Salminen ja Antti Pihlström.

### Puolustajat

|  |  |
| --- | --- |
| **Kimmo Timonen** | **Sami Vatanen** |
| **Olli Määttä** | **Sami Salo** |
| **Sami Lepistö** | **Juuso Hietanen** |
| **Lasse Kukkonen** | **Ossi Väänänen** |

### Maalivahdit

|  |
| --- |
| **Tuukka Rask** |
| **Kari Lehtonen** |

* Kokoonpanon ulkopuolella Antti Niemi.

Valmistautuminen turnaukseen
----------------------------

Suomen valmennusjohto saapui kisakaupunki Sotšiin runsaan viiko ennen turnauksen alkua, mukanaan olympiajoukkueen Euroopassa pelaavat pelaajat: Ossi Väänänen, Sami Lepistö, Juuso Hietanen, Lasse Kukkonen, Juhamatti Aaltonen, Petri Kontiola, Jori Lehterä ja Antti Pihlström. Mukaan Leijonien harjoituksiin liittyi myös KHL-maalivahti Niko Hovinen, joka ei kuitenkaan kuulu joukkueeseen. Tällä kokoonpanolla olympiajoukkue veti ensimmäiset harjoituksensa, joissa keskityttiin harjoittelemaan erikois­tilanteita: yli- ja alivoimaa. Leijonien valmistautuessa turnaukseen tuli tieto, etteivät kaksi Suomen avainpelaajiin lukeutuvaa NHL-hyökkääjää Mikko Koivu ja Valtteri Filppula voi osallistua turnaukseen loukkaantumisten vuoksi. Näin ollen Westerlund kutsui heidän korvaajikseen joukkueeseen KHL-liigasta Jarkko Immosen ja Sakari Salmisen. Korvaajat saapuivat Sotšiin nopealla varoitusajalla ja liittyivät Leijonien vahvuuteen ennen NHL-pelaajia.

Lopuksi, vain päiviä ennen turnauksen avausottelua Suomen NHL-pelaajat saapuivat Pohjois-Amerikasta Sotšiin ja liittyivät joukkueen harjoitusvahvuuteen. Suomi ehti harjoitella täydellä joukkueella vain kerran, ennen turnauksen alkua. Tästä huolimatta Westerlund oli luottavainen, että joukkueen peli toimii sillä monet pelaajat tuntevat toisensa jo entisestään.

Ottelut
-------

### Alkulohko

* torstai, 13. helmikuuta: **Suomi** Suomi 8 - 4 Itävalta **Itävalta**
* perjantai, 14. helmikuuta: **Suomi** Suomi 6 - 1 Norja **Norja**
* sunnuntai, 16. helmikuuta: **Suomi** Suomi 1 - 2 ja. Kanada **Kanada**

### Pudotuspelit

#### Puolivälierä

* keskiviikko, 19. helmikuuta: **Suomi** Suomi 3 - 1 Venäjä **Venäjä**

#### Välierä

* perjantai, 21. helmikuuta: **Suomi** Suomi 1-2 Ruotsi **Ruotsi**

### Pronssiottelu

* lauantai, 22. helmikuuta: **Suomi** Suomi 5-0 Yhdysvallat **Yhdysvallat**

Katso myös
----------

* Suomen jääkiekkomaajoukkueen kausi 2013–2014
* Suomi talviolympialaisissa 2014
* Jääkiekko talviolympialaisissa 2014 – miesten turnaus

Lähteet
-------

* MTV3
* mtv3.fi
* yle.fi
* Leijonat.fi
* Iltasanomat.fi
* MTV Hockey Night
* Eliteprospects
* Westerlund julkisti Leijonat Helsingin EHT-turnaukseen | YLE Urheilu
* Tässä on Leijonien ensimmäinen Sotshi-lista | Aamulehti.fi
* Westerlund nimesi ehdokkaat Leijonien olympiajoukkueeseen | YLE Urheilu
* Jääkiekkolehti | Leijonat Sotshin olympialaisiin
* Ilta-sanomat | Leijonille jo viides peräkkäinen voitto! (Arkistoitu – Internet Archive)
* Helsingin Sanomat | Suomelle turnausvoitto jatkoaikatappiosta huolimatta
* SuomiKiekko | Leijonien Sotshi-kapteenista selvillä sukunimi
* Leijonat.fi | Leijonat Venäjän EHT-turnaukseen valittu - Tässä joukkue!
* Leijonat.fi | Venäjälle valituissa Leijonissa mukana seitsemän 90-luvulla syntynyttä
* Iltasanomat | Suomi punnersi väkisin voittoon Ruotsista (Arkistoitu – Internet Archive)
* Iltasanomat | Leijonat Ruotsin kimppuun - viimeinen näyttöpaikka Sotshiin (Arkistoitu – Internet Archive)
* Iltalehti | Kovar oli Suomea kovempi
* Iltasanomat | Suomi voitti Venäjän Sotshissa (Arkistoitu – Internet Archive)
* Etelä-Suomen Sanomat | Leijonat voittoon Venäjästä yllätysratkaisijoiden maalilla

Suomen jääkiekkomaajoukkueen kokoonpanot arvokisoissa

|  |  |
| --- | --- |
| Canada Cup: | 1976 | 1981 | 1987 | 1991 | 1996 | 2004 | 2016 |
| Olympialaiset: | 1980 | 1984 | 1988 | 1992 | 1994 | 1998 | 2002 | 2006 | 2010 | 2014 |
| MM-kisat: | 1965 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2021 | 2022 |